Räpparite keelekasutusest ei ole ka tavalisel ameeriklasel kuigi lihtne aru saada, sest see on väga kiire ja sisaldab hulgaliselt slängi. Huvi mustade keelekasutuse vastu tekkis Ameerikas alles 1960ndatel ja termin selle tähistamiseks ("Black English")võeti kasutusele 1969. Sõna 'rap' algne tähendus on 'terav löök', mis arenes edasi 'teravaks kriitikaks'. Sellest võib järeldada, et räp tähendab avalikku kriitilist diskussiooni mustanahaliste olukorra üle. Ameerika mainstream aga käsitleb seda kui ähvardavat eneseväljendusvormi, mis paneb teismelisi vihkama kõiki alates vanematest kuni homoseksuaalideni, mis reklaamib narkootikume ja relvi, etc. Selle tõttu on ka enamustel räpiplaatidel hoiatus "Parental Advisory", kuid ka selle domineeriva kultuuri relva on räpparid enda kasuks pööranud ning kasutavad seda nüüd enesereklaamina.